  Майя Бывальцева 2-тӥ куарусёнэ Удмуртиысь Алнаш шоръёзо школалэсь 500 интылы выль юртсэ усьтӥзы. Кызьы ивортэ сӥё-дано ужрадысь ивортодэтъя «Удмуртия» агентстволэн корреспондентэз, черкогуртын улӥсьёс та коркапыронэз ньыль ар возьмазы. Юртэз 2016-тӥ арын пуктыны кутскизы, ужъёсты огдырлы дугдытъязы но. Лэсьтӥськон ужъёслы но кулэ тӥрлык басьтыны 450 миллион манет котыр быдтӥзы Табере Алнашысь пиналъёс одӥг сменаен дышетскыны быгатозы. Школае 1 сюрс 300 нылпиос ветло, туэ нырысетӥ классэ 141 нылъёс но пиос лыктӥзы. Выль юртын 7-11 классъёсын дышетскисьёс тодон-валанъёс басьтозы Коркапыронэ школалы цифровой лабораторилы сертификат кузьмазы – со тӥрлыкен бичетъёс: «Мыльные пузыри», «Оптические явления», «Простейшая механика», «Химия. Опыты», «Электрические явления». Озьы ик Тодонлык нуналэ тупъёс но лыдӟетъюртысь школалы книгаос но сётӥзы.  Тодонлык нунал улсын Алнашысь школаын Удмуртилэн тӧроеныз ӵош «Вуонозэ ӵошен кылдытӥськом» урок ортчиз. Пиналъёс Александр Бречаловлы пӧртэм юанъёссэс сётыны быгатӥзы.  Тегъёс: Дышетон Удмуртия пиналъёс школаос Алнаш  